STRŪŽĀNU ORIENTĒŠANĀS VAKARS AR LAUKU UZDEVUMU IZPILDI “FAST AND CRAFTY @ STROIKA 2”

NOLIKUMS

1. Mērķis un uzdevumi-  
   1.1. Veicināt aktīvu dzīvesveidu jauniešu vidū lauku teritorijās, rast iespēju jauniešiem piedalīties dažādās fiziskās aktivitātēs, popularizēt iespējas saturīgai laika pavadīšanai laukos;  
   1.2.Saliedēt Rēzeknes un blakus novadu jauniešus;  
   1.3.Popularizēt orientēšanos un fiziskās aktivitātes kā aktīvu dzīvesveidu.
2. Laiks un vieta-  
   2.1. Strūžānu orientēšanās vakars notiek Rēzeknes novada Strūžānos 2024.gada 17.augustā, komandu reģistrēšanās Strūžānu JC “Kukuži” no plkst.17:00;  
   2.2. Komandu orientēšanās spēļu starts plkst.18:00;  
   2.3. Pēc sacensību uzdevumu pievarēšanas- atpūtas vakars un apbalvošana jauniešu centra telpās.
3. Dalībnieki un pieteikšanās-  
   3.1.Piedalīties var jebkurš Rēzeknes novada un blakus novadu iedzīvotājs, veidojot savu komandu;  
   3.2.Komandas sastāvs 4-5 cilvēki, miksējot gan jauniešus, gan jaunietes;  
   3.3.Pieteikšanās notiek, rakstot uz tel.nr. 22435062 (Iļja), norādot:  
    3.3.1.Dalībnieku skaitu, vecumu un dzimumu;  
    3.3.2.Pārstāvēto pagastu;  
    3.3.3.Komandas nosaukumu;  
    3.3.4.Kontakttālruni;  
   3.4.Pieteikums jāiesniedz līdz 2024.gada 14.augustam;  
   3.5.Dalības maksa netiek piemērota.
4. Reģistrācija-  
   4.1.Komandu reģistrācija notiek no 2024. gada 17.augustā no plkst.17:00 Strūžānu JC “Kukuži” Miera ielā 14;  
   4.2.Komandai jābūt piereģistrētai līdz 17:45;  
   4.3. 17:45 komandas tiek iepzīstinātas ar orientēšanās spēļu noteikumiem, organizatoru komandu, tiek izdots nepieciešamais inventārs.
5. Orientēšanās spēļu norise-  
   5.1.Komandām ar kartes palīdzību, pielietojot iepriekšējās zināšanas un radošumu, jāatrod noteiktie kontrolpunkti;  
   5.2.Kontrolpunktos jāizpilda uzdotie uzdevumi lauku tematikā;  
    5.2.1.Jārēķinās ar laikapstākļu neparedzamību, iespēju sasmērēties, samirkt, tikt sadzeltam ar nātrēm vai odu sakostam, pildot uzdevumus laukos;  
    5.2.2.Uz orientēšanos spēļu atpūtas vakaru nepieciešamības gadījumā noderētu maiņas drēbes un apavi;  
    5.2.3.Jāģērbj atbilstošs laukiem un purvam apģērbs; šortos un krokšos nebūs jautri.  
   5.3.Pēc aktīvās daļas tiek paredzēta apbalvošanas un cienasts JC telpās;  
    5.3.1.Komandas tiks apbalvotas ar balvām.
6. Dalībnieku atbildība-  
    6.1.katrs dalībnieks pats nes atbildību par materiāli, fiziski vai morāli nodarīto kaitējumu, organizatori nenes atbildību par pārgalvības, neuzmanības vai drošības pasākumu neievērošanas dēļ iegūtiem zaudējumiem;  
   6.2.Katrs dalībnieks pats atbildīgs par savu veselības stāvokli un fizisko izturību;  
   6.3.Katrs dalībnieks pats atbildīgs par savām personīgajām mantām, ko apliecina ar parakstu komandu reģistrēšanas brīdī.  
     
   Uz tikšanos izdzīvošanas spēlēs Strūžānos!

Vairāk informācijas, zvanot vai rakstot pa tālr.  
22435062 Iļja  
28670203 Ingūna